ACAP เฮ! งบฯ Q3/58 พลิกกำไร
ACAP เฮ! งบฯ Q3/58 พลิกกำไร โดยงบฯ Q3/58 มีกำไรสุทธิ 3.82 ลบ. เทียบจากช่วงเดียวกันปีก่อนที่ขาดทุนสุทธิ 19.37 ลบ. ขณะที่ งวด 9 เดือนมีขาดทุนสุทธิ 39.49 ลบ. ขาดทุนเพิ่มขึ้น 82% จากช่วงเดียวกันปีก่อนที่ขาดทุนสุทธิ 21.73 ลบ.
11 พ.ย. 2558

บริษัท เอแคป แอ๊ดไวเซอรี่ จำกัด (มหาชน) หรือ ACAP รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 3.82 ล้านบาท หรือมีกำไรสุทธิ 0.03 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 19.37 ล้านบาท หรือขาดทุนสุทธิ 0.15 บาทต่อหุ้น
ขณะที่ ผลการดำเนินงานช่วง 9 เดือนแรกขาดทุนสุทธิ 39.49 ล้านบาท หรือ 0.32 บาทต่อหุ้น ขาดทุนเพิ่มขึ้น 82% จากช่วงเดียวกันของปีก่อนที่ขาดทุนสุทธิ 21.73 ล้านบาท หรือ 0.17 บาทต่อหุ้น
โดยผลการดำเนินงานงวด 3 เดือนที่พลิกมีกำไร เนื่องจากบริษัทฯและบริษัทย่อยมีรายได้จากการให้บริการเพิ่มขึ้น รวมถึงมีรายได้อื่นเพิ่มขึ้น ในขณะเดียวกันยังมีต้นทุนบริการและค่าใช้จ่ายในการดำเนินงานลดลงอีกด้วย